[{"text_idx": "#000002", "text": "Ikusi eta Ikasi programako ikuskizun eta tailerrak online familia giroan gozatzeko"}, {"text_idx": "#000003", "text": "Bilboko Udalak eta Topaguneak Bilboko familien artean euskara sustatzeko antolatzen duen \u201cIkusi eta Ikasi\u201d kultur programa arrakastatsuak, konfinamenduak eragindako oztopoen ondorioz, udaberri honetarako aurreikusitako eskaintza eraberritu du. Makusi programaren laguna ere etxean gelditu da, eta Zurin\u0303e Hidalgo aurkezle ezagunarekin batera, online eskainiko die hiriko familiei aisialdian euskaraz gozatzeko aukera."}, {"text_idx": "#000004", "text": "Apirilaren 27tik maiatzaren 16ra bitartean egunero saio bat (tailer edo ikuskizuna) argitaratuko da webgunean, eta familiek nahieran gozatu ahal izango dute, etxeko ohitura eta errutinari jarraituz eta ongien datorkien orduan. Saio bakoitza hiru egunez egongo da ikusgai web orrian."}, {"text_idx": "#000005", "text": "Parte hartzeko xehetasunak webgunean\nizango dira ikusgai apirilaren 27tik aurrera. Online eskaintza denez gero, ez\nda beharrezkoa izango aldez aurretik izena emanda egotea. Nahikoa izango da\naipatutakoa webgunean sartu eta gustuko aukeraren gainean klikatzea. Hala ere,\nprograman izena eman zuten familia guztiek emaila jasoko dute, eskaintzaren"}, {"text_idx": "#000006", "text": "Beti bezala, \u201cIkusi eta Ikasi\u201d programak familia giroan\nkulturaz gozatu, sorkuntzan murgildu eta euskara indartzea du helburu, 4 eta 10\nurte bitarteko umeen familiei zuzendutako hainbat diziplinatako saio, tailer\neta ikuskizun interesgarrien bitartez. Programa oso modu erraz eta erosoan\nantolatuta dago, eta 8 urtetik gorako neska-mutilentzako ekitaldiak \u201c8+\u201d"}, {"text_idx": "#000007", "text": "\u201cIkusi eta Ikasi\u201d programa hitzordu finkoa bilakatu da\nfamilia askoren urteko aisialdiaren agendan, askotxo baitira programak familian\neta euskaraz gozatzeko eskaintzen dituen gune, une eta abaguneak. Aurtengo\nedizioa urtarrilaren 31n aurkeztu eta martxan\nizan da Bilboko 15 udaltegitan, harik eta, martxoaren 12an, Covid 19ak\neragindako alerta egoeraren ondorioz, konfinamendua ezarri zen arte."}]